Communitas (anthropologia)
Communitas in scientiis socialibus, praecipue in anthropologia culturali, est communitas sine compositione sociali (ubi omnes homines sunt aequi), vel etiam spiritus communitatis ipse. Victor Turner, qui anthropologicum termini technici usum definivit, lusui rerum studebat quas structuram et antistructuram socialem appellare solebat; liminalitas et communitas sunt elementa antistructuralia. Communitas est status sine structura ubi omnes homines intra quoddam commune aequi sunt, ut experientias inter se communicent, plerumque per ritus transitorios. Communitas sic est proprietas hominum qui liminalitatem una experiuntur. Hic terminus adhibetur ad modalitatem coniunctionis interpersonalis a provincia vitae communis distinguendam. Sunt plura discrimina structurae et communitatis. Usitatissima est variatio saecularis et sacri. Omni loco sociali est aliquid sacrum, quod per commutationes dignitatis in ritibus transitoriis tenetur. Pars huius sacralitatis per humilitatem transitoriam in his vicibus acceptam constituitur, quod sinit ut homines altiorem locum adipiscantur.